**Εισαγωγική Επιμόρφωση για την Εκπαιδευτική Αξιοποίηση των Τ.Π.Ε.**

**Επιμόρφωση Β1 Επιπέδου Τ.Π.Ε. – 2η Επιμορφωτική Περίοδος**

**ΚΣΕ: ΕΛΚΕΔΙΜ – 5610-2**

**Επιμορφωτής: Γιάννης Τσέτσιλας ΠΕ 70**

**Επιμορφούμενος/Επιμορφούμενη: Φανή Μπλαχάβα ΠΕ 70**

**Δραστηριότητες στο**
**μεσοδιάστημα: Συνεδρία 5 & 6**

 Κοζάνη, Δεκέμβριος 2017 – Μάρτιος 2018

**Δραστηριότητα 3**

**1η Δραστηριότητα**

 *Οι μαθητές της Στ΄ Δημοτικού καλούνται να πραγματοποιήσουν την παρακάτω δραστηριότητα ώστε να εξοικειωθούν στη συλλογή και επεξεργασία δεδομένων του Κεφαλαίου 47 του βιβλίου των Μαθηματικών:*

O Γιάννης είναι μαθητής της Στ΄ Δημοτικού. Από τότε που ξεκίνησε να φοιτά στο δημοτικό ο γυμναστής του σχολείου έχει τη συνήθεια να ζυγίζει τους μαθητές και να καταγράφει το βάρος τους κάθε Σεπτέμβρη του καινούριου σχολικού έτους. Στον παρακάτω πίνακα φαίνεται πόσο ζύγιζε ο Γιάννης στην αρχή της κάθε σχολικής χρονιάς του στο δημοτικό.

|  |  |
| --- | --- |
| **ΤΑΞΗ** | **ΒΑΡΟΣ**  |
| Α΄ | 21 kg |
| Β΄ | 23kg |
| Γ΄ | 26kg |
| Δ΄ | 30kg |
| Ε΄ | 35kg |
| ΣΤ΄ | 38kg |

1. Στην αρχή ποιας τάξης ο Γιάννης είχε πάρει τα περισσότερα κιλά σε σχέση με την προηγούμενη σχολική χρονιά του και πόσα ήταν αυτά τα επιπλέον κιλά που πήρε (διαφορά);
2. Στην αρχή ποιας τάξης ο Γιάννης είχε πάρει τα λιγότερα κιλά σε σχέση με την προηγούμενη σχολική χρονιά του και πόσα ήταν αυτά τα επιπλέον κιλά που πήρε (διαφορά);
3. Ποιος είναι ο μέσος όρος του βάρους του Γιάννη κατά τη διάρκεια φοίτησης του στο δημοτικό;
4. Να δημιουργήσετε γράφημα με τα δεδομένα που μας δίνει ο πίνακας.

**Λύση**

Η παρακάτω εικόνα, με τη βοήθεια υπολογιστικών φύλλων, μας δείχνει ένα από τα γραφήματα που θα μπορούσαν να κάνουν οι μαθητές με τα δεδομένα που τους έδινε η δραστηριότητα. Ακόμη, μας δείχνει το μέσο όρο του βάρους του μαθητή Γιάννη. Τέλος, με κίτρινο χρώμα φαίνεται σκιαγραφημένη η Ε΄ Τάξη, στην αρχή της οποίας ο μαθητής είχε πάρει τα περισσότερα κιλά σε σχέση με την προηγούμενη σχολική χρονιά και με μπλε χρώμα φαίνεται σκιαγραφημένη η Β΄ Τάξη στην αρχή της οποίας ο μαθητής είχε πάρει τα λιγότερα κιλά σε σχέση με την προηγούμενη σχολική χρονιά.

